Die meeste Skrifverklaarders beskou Spreuke 31:10-31 as 'n lettervers oor die ideale vrou. Hierdie gedeelte beeld inderdaad 'n voorbeeldige vrou uit wat 'n toonbeeld van werkywer en uitnemendheid is. Hierdie artikel kyk egter met nuwe oë na die gedeelte en voer aan dat dit 'n voortreflike, suksesvolle en effektiewe huwelik uitbeeld. Die gedeelte bevat beginsels wat in die Wysheidsliteratuur vervat is en wat op enige suksesvolle verhouding toegepas kan word, veral op die mees intieme verhouding. 'n Noukeurige bestudering van die spesifieke besonderhede van hierdie gedeelte in Spreuke bie 'n blik op 'n gesonde, gelukkige, volgehoue en stabiele huwelik soos dit oor 'n tydperk waargeneem is.